สวัสดีค่ะ รบกวนสอบถามค่ะ หนูรู้สึกหายใจไม่ทั่วท้อง พยายามจะหายใจลึกๆบางครั้งเวียนหัวเหมือนจะหน้ามืด เป็นตั้งแต่เด็ก เคยไปตรวจแล้วบอกสาเหตุไม่เจอ อีกที่บอกเป็นโรคเครียด ให้ยาคลายเครียดมากิน กินแล้วใจสั่นมากจนต้องหยุดกิน ตอนนั่งเฉยๆไม่ได้ออกแรงก็เป็นค่ะ ออกแรงหรือออกกำลังกายไม่ได้เลย จะเหนื่อยกว่าคนปกติทั่วไป เคยวิ่งระยะ 5 กม. เหนื่อยจนรู้สึกปากชาหน้ามืดเลยค่ะ เดินขึ้นบันไดสูงๆ เดินสักพักจะเหนื่อยจนเดินได้ 3-4 ขั้นต้องพัก มีบางครั้งเจ็บแปลบๆที่หัวใจ ต้องค่อยๆหายใจสลับกับกลั้นหายใจ เป็นประมาณ 1-2 นาที จนตอนนี้อายุ 25 ปี รู้สึกเป็นเยอะกว่าเดิม เป็นบ่อยกว่าเดิม บางทีเป็นทั้งวัน ไปหามาหลายที่แล้วหาสาเหตุไม่เจอเลย ยารักษาก็เลยไม่มี กังวลมากจริงๆค่ะ กลัวจะเป็นหนักขึ้นแล้วอันตรายด้วยค่ะ รบกวนคุณด้วยนะคะ
สวัสดีค่ะ อาการหายใจไม่อิ่ม อาจมีสาเหตุมาจาก-เกิดเหตุการณ์ทำให้ตื่นตระหนกตกใจกะทันหัน หรือมีความวิตกกังวล-โรคเกี่ยวกับทางเดินหายใจเช่น โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อย-ระบบทางเดินหายใจถูกกีดขวาง หรือมีสิ่งแปลกปลอมติดอยู่ เช่น มีเมล็ดผลไม้หรือก้างปลาติดอยู่ในลำคอ-โรคภูมิแพ้ หรือแพ้สารบางอย่าง มักเป็นเฉียบพลัน ทำให้ทางเดินหายใจบวม-ภาวะกล้ามเนื้อหัวใจขาดเลือดเฉียบพลัน และภาวะหัวใจวาย-ภาวะปอดแตก หรือภาวะโพรงเยื่อหุ้มปอดมีอากาศ-การออกกำลังกายหรือทำงานหนักหากตรวจร่างกายกับแพทย์แล้ว ไม่มีสาเหตุทางกาย อาจเป็นสาเหตุเกี่ยวกับทางจิตใจได้เช่นกัน ซึ่งอาจรักษาด้วยยาเพื่อกดระบบประสาทในกลุ่มไดอะซีแปมแต่อย่างไรก็ตาม แนะนำว่าถ้ามีอาการเป็นมาก ควรไปหาแพทย์ทุกครั้งเพื่อตรวจหาสาเหตุก่อนว่าไม่เกี่ยวกับปอดหรือหัวใจดังกล่าวไป แพทย์อาจตรวจเพิ่มเติมทั้งการเอ็กซเรย์ปอด คลื่นไฟฟ้าหัวใจ และฟังปอดกับหัวใจร่วมด้วย จึงจะให้การวินิจฉัยที่แน่นอนได้นะคะ